
Da li ‘***[Umra](https://pitajucene.com/search/umra/questions/ "Pretraži pitanja o umri")*** ima neku posebnu vrijednost u mjesecu redžebu?


* 
* 
* 
* 
* 
* 
* 

 
Da li Umra ima neku posebnu vrijednost u mjesecu redžebu?

Hvala pripada Allahu.  

Prvo:  

Nema predaje od ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, – prema onome što mi znamo – koja bi ukazivala da ‘***[Umra](https://pitajucene.com/search/umra/questions/ "Pretraži pitanja o umri")*** u mjesecu redžebu ima neku posebnu vrijednost, ili da je pohvalna. Nego, potvrđeno je da ‘Umra ima posebnu vrijednost u mjesecu ramazanu, i u mjesecima Hadždža, a to su: ševval, zu-l-Ka’de i zu-l-Hidždže.  

Nema predaje koja ukazuje da je Poslanik, sallallahu alejhi ve sellem, obavio umru u redžebu, štoviše, Aiša, radijallahu anha, je to zanegirala, kada je rekla: „Poslanik, sallallahu alejhi ve sellem, nikada nije obavio ‘Umru u redžebu.“ Buharija (1776) i Muslim (1255).  

Drugo:  

Neki ljudi praktikuju stvari koje su uvedene u vjeru, u osnovi to je izdvajanje mjeseca redžebe za ‘Umru, jer niko ne smije izdvajati neko vrijeme za određeni ibadet osim ako je to propisano u šerijatu.  

Ibn El-‘Attar, učenik Imama Nevevija, rahimehumellahu te’ala, je rekao:  

„Ono što sam čuo za stanovnike Mekke, Allah sačuvao njenu počast, jeste da uobičavaju da obavljaju ‘Umru uveliko u redžebu. Za takvo što ja ne znam osnove, nego je potvrđeno u hadisu da je Poslanik, sallallahu alejhi ve sellem, rekao: *”Umra u ramazanu je kao* ***[Hadždž](https://pitajucene.com/search/had%C5%BE/questions/ "Pretraži pitanja o hadžu")***.’“  

Šejh ***[Muhammed ibn Ibrahim](https://pitajucene.com/search/Muhammed+ibn+Ibrahim/answers/ "Pretraži odgovore od Muhammed ibn Ibrahim")***, rahimehullahu te’ala, je rekao u svojim Fetvama (6/131):  

„Što se tiče izdvajanja nekih dana redžeba za neke zijarete itd., to nema osnove. Imam Ebu Šameh je rekao u svojoj knjizi El-Bid’u ve-l-Havadis da obavljanje ibadeta u određenim vremenima koja nisu propisana u islamu nije ispravno. jer nijedno vrijeme nema prednost nad drugim, osim vremena u kojem je propisano da se radi neki ibadet, ili u vremenima kada su općenito sva dobra djela bolja nego u ostalim vremenima. Tako da se učenjaci uveliko ukorili izdvajanje redžeba za obavljanje ‘Umre.“  

Ali ako osoba ode da obavi ‘Umru tokom mjeseca redžeba bez ubjeđenja da to ima neku posebnu vrijednost, ali se desilo da mu je lakše u tome vremenu da putuje, nema ništa sporno u tome.  

Odgovorio: Šejh Muhammed ibn ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")***  

Izvor: [http://islamqa.info/en/36766](https://islamqa.info/en/36766)  

Preveo Redžo Muratović – [http://islam-pitanja-i-odgovori.blogspot.com](https://islam-pitanja-i-odgovori.blogspot.com)


